JohanHeinsen/ENO huggingface dataset:
Viborger Samler, 1842-08-08
Udenlandske Efterretninger. Tydskland. Fra Nürnberg skrives under 18de Juli. "Under Fyrsten af Thurn og Taxis's Auspicier har der i vor Stad dannet sig et Selskab, der endnu i dette Aar vil bringe i Udførelse en ny Art af Luftskib. Physikeren og Mecanicus Leinberger vil nemlig bygge eller construere af Metal et Luftskib, der farer afsted ved Hjelp af Dampkraft, og der kan bevæges og styres i enhver Retning. De ved Subscription tilveiebragte Summer ere næsten tilstrækkelige til at dække Omkostningerne; der er derfor allerede lagt Haand paa Værket. Dette Luftdampskib skal foreløbig indrettes saaledes, at det kan rumme fra 3 til 50 Passagerer og forsynes med Proviant for 14 Dage, dog at den fornødne Forandring let kan foretages til at rumme et tre til fire Gange større Antal af Passagerer. Jmod enhver Fare, der kan opstaae ved Jld, Explosion, Mangel paa Gas, ere der allerede trufne de passende Forholdsregler, og endog i det Tilfælde at Luftskibet skulde nedlade sig paa Havet, er Structuren saaledes, at det med Dampskibets Hurtighed seiler afsted paa Havet. Da en sædvanlig Ballon tilbagelægger i 24 Timer 100 tydske Miil, saa maa ved dette Luftskib det som en Archimedisk Skrue i Luften indskærende, med enhver Omdreining 20 Fod beskrivende Roerhjul, naturligviis bevirke en ulige større Hurtighed. Udførelsen af Foranstaaende betvivles ikke af Sagkyndige: de see allerede i Aanden den nye Luftpost, som for Fremtiden gjør baade Landeveie og Jernbaner unødvendige, og som kun frembyder een Vanskelighed, som bestaaer deri at man endnu ikke rigtigen veed, hvorledes Pasbureauerne og Toldlinierne skulle anlægges, naar Acronauterne anstille deres Farter.
Viborger Samler, 1842-08-08
Preussen. Posen, den 21de Juli. De store Troppemarscher i det russiske Rige have til Hensigt en stor Militairconcentration i Egnen af Kjew. Saadanne Manoeuvrer finde stedse Sted i Rusland, naar man af politiske Grunde er nødt til at samle store Stridsmasser, i en eller anden Egn. Her i vor Stad have vi først at tydske Blade erfaret, at Lesghierne have tilføiet den russiske General Grabbes Corps et betydeligt Nederlag. Skulde denne Efterretning vorde stadfæstet i hele sin Udstrækning, da vilde den sikkert indbefatte en Fordømmelsesdom over den hidtil fulgte Methode at føre Krigen paa i de caucasiske Egne, og vi ville da udentvivl med det allerførste have at hilse Hr. Generalen paa en Sundheds reise til et eller andet tydske Baad.
Viborger Samler, 1842-08-08
Frankerig. Ledru=Rollin, Medlem af de Deputeredes Kammer, blev for længere Tid siden domfældt af Assiseretten for Maineret Loire-Depart. fordi han havde holdt en oprørsk Tale til sine Vælgere; men denne Dom blev paa Grund af en Feil i Formen casseret af Cassationsretten. Nu har Assiseretten for Mayenne-Depart. fældet Dom i Sagen; Ledru=Rollin er erklæret skyldig i alle Puncter og idømt 4 Maaneders Fængsel, 3000 Fres. i Mulct og Sagens Omkostninger.
Viborger Samler, 1842-08-08
Den franske Flaade i Middelhavet bestaaer nu af 79. Skibe, hvoriblandt 14 Linieskibe, 6 Fregatter, 17 Brigger, 3 Goeletter, 3 Corvetter, 11 mindre Krigskibe og 25. Dampskibe (?).
Viborger Samler, 1842-08-08
Fra Algier haves Efterretninger indtil den 19de Juli incls. Emir Abdel Kaders hele Krigsmagt anslaaes til 200 Md. regulairt Cavallerie og 600 Md. Jnfanterie. Trods de gunstige Resultater, de Franske have erholdt, advarer Generalgouverneuren sine Landsmænd om ei at sætte blind Tillid til de arabiske Stammers Underkastelse. "Først om lang Tid, hedder det i denne Parolbefaling, vil det arabiske Folk kunne sympathisere med os, indtil den Tid vil det gribe enhver Leilighed for at bryde hvad det kalder sine Lænker; med hvilken Godhed man endog behandler det. Generalen befaler desaarsag, at Soldaterne kun bevæbnede, og i Afdelinger maae gaae udenfor Forposterne, at der i Leirene og Flekkerne stedse skulle staae marschfærdige Piketter, at man aldrig maa tilstede Araberne at indfinde sig bevæbnede paa Markederne eller i Qvartererne, at man skal søge at forskaffe sig Spioner iblandt dem. Men denne denne Parolbefaling er neppe en gunstig Commentar over Vigtigheden af de franske Vaabens seneste Fordeele.
Viborger Samler, 1842-08-08
Spanien. Zurbano vedbliver i Catalonien at udstede frygteligt strenge befalinger. "Skydes skal Enhver, hedder det i et af hans Decreter til de militaire Auctoriteter, der – naar han opsnappes af de Factiose, betaler dem den for hans Udløsning fordrede Sum, skydes skal Enhver, der i en fangen Persons Navn enten mundtligen eller skriftligen æster af den Fangnes Familie den som rancon fordrede Sum, skydes skal Enhver, der enten tildeels eller fuldstændigt overbringer de Factiose en saadan Løsesum.
Viborger Samler, 1842-08-08
Nyeste Postefterretninger. Frankerig. Paris, den 1ste August. Sørgetoget fra Neuilly til Notre-Dame Kirken fandt Sted den 30te Juli. Allerede Kl. 6 om Morgenen sammenkaldtes ved Generalmarschen Parisernationalgarden. Aldrig mødte den i større Antal end ved denne Sørgefest. Kl. 9 om Formiddagen vare de forskjellige Legioner i Forening med Linietropperne opstillede fra Neuilly ligeindtil Kirken. Kl. 11 3/4 forkyndte Kanontordenen, at Toget var brudt og fra Neuilly, Liigvognen var riigt og smagfuldt decoreret; flere allegoriske Figurer paa samme gjorde et godt Jndtryk. J den første Sørgevogn, der fulgte efter Liigvognen, sade den afdøde Hertugs 4 Brødre (Prindserne havde tilfods villet følge Liget, men Ministrene vare derimod). Toget holdt, da det ankom til Høiden af Chemin de la Revolte omtrent et Qvarteerstid; Clerus der ledsagede Liget, fremsagde her nogle Bønner. Først Kl. 2 1/2 ankom Spidsen, af Toget til Kirken, der var omkredset af Municipalgarden og den 9de Legion. Jkke den allermindste Urolighed fandt Sted. Mængden stod med blottede Hoveder og var ligesom maalløs. Efter et kort Ophold i Kirken vendte de 4 Prindser i deres egne Vogne tilbage til Neuilly, Efter endt Sørgetog afsendtes i alle Retninger telegraphiske Depescher for at forkynde, at Ceremonien uforstyrret havde fundet Sted.
Viborger Samler, 1842-08-08
De polske Flygtninge i Paris have ved General Dembinsky og den Deputerede ved den polske Rigsdag Morawsky (Fyrst Cartorysky hindredes ved Sygdom) overrakt Kong Ludvig Philip en Condolenceadresse.
Viborger Samler, 1842-08-08
Moniteuren har nu meddeelt Pairskammerets Adresse hvori det hedder: "Den Prinds, som Deres Omhu og Exempel havde dannet til Frankerigs Hæder og Lykke, den Prinds, hvem saa vanskelige Forhold og saa høist forskjellige Omstændigheder havde givet Erfaringens Opdragelse, – den Prinds, der var opvoxet i Agtelse for Lovene og Kjærlighed til Fædrelandet, hvis Tapperhed paa Valpladsen vore Krigere priste, og hvis Viisdom vi erkjendte, da han deeltog i vore Arbeider, denne Prinds er saa pludseligt berøvet os, at vi neppe kunne troe, at han ikke mere er i hvor vi saa gjerne saae ham - ved sin kongelige Faders Side. Tilsteder endog den faderlige Smerte ingen Trøst, saa er det dog en Pligt for os at sige hvad der skal opretholde hiint Mod og hiin Standhaftighed, der ingensinde, selv ei under Livets haardeste Prøvelidelser, har forladt Kongen, saa er det dog Pligt for os at udtale hvad der skal bevare Nationen, – hvor bevæget og bedrøvet den endog er, rolig. Ja, Sire, denne Smerte, der forener alle Classer, alle Meninger i en eneste Følelse, er vel et sørgeligt, men derhos et mægtigt Beviis paa den Hengivenhed, Frankerig har fattet for det Dynastie, som det har kaldt til Thronen, som det har overdraget at værne om dets Friheder og dets Ære. Ja, Sire, under denne offentlige Ulykke kan Jngen miskjende det; vi elske alle det Monarchie, vi have begrundet; det staaer høit over de Storme og Debatter, der ere udskillelige fra et frit Folks politiske Liv; – dette Monarchie er det faste Punct, hvor Ret og Hengivenhed forene sig. Vore Forventninger skuffedes; Forsynet var strengt imod os men vi vilde være utaknemmelige, dersom vi forglemte, hvorofte det har beskjermet os; det vil endnu i lang Tid bevare Deres Majestæts Dage; Gud beflytter endnu Frankerig, for hvilket De er saa nødvendig; den unge kgl. Prinds, hvis Fødsel var Landets Glæde, vil opvoxe under Deres Øine; Deres Sønner, – disse Frankerigs Sønner, disse Statens troe og hengivne Tienere, ville stedse være for den unge Fyrste Exempler paa Kjærlighed til Fædrelandet og Pligtens Opfyldelse; hans Moder – denne Fyrstinde, der med sin Gemal deelte vor Kjærlighed og i Tillid, hvis Lykke hun var, at, kun i altfor faa Aar, vil indvie, hellige sit Liv for at danne for Frankerigs Fremtid vore Sønners Konge, og hele Nationen, som omgiver ham med sin Kjærlighed og sine Forhaabninger, vil vise ham, hvor ædel den Opgave er at herske over et stort og mægtigt Rige." Til denne Adresse svarede Kongen: "Jeg er meget rørt ved denne Adresse; thi jeg finder i den Udtrykket af de Følelser, af hvilke mit Hierte er gjennemtrængt, og et nyt Pant paa hiin i alle Statsforvaltningens Greene herskende Eendrægtighed, som har begrundet Nutidens Sikkerhed og Fremtidens Garanti imod de Farer, for hvilke det grusomme Slag, der har rammet mig, havde kunne udsætte dem.
Viborger Samler, 1842-08-08
De Deputeredes Kammer er endnu sysselsat med at verificere Fuldmagterne. Den 4de Aug., Kl. 4 om Morgenen, skal Hertugen af Orleans's Liig føres fra Notre Dame Kirken til Familiebegravelsen i Dreux.
Viborger Samler, 1842-08-08
Adm. Hugons Escadre er vendt tilbage til Toulon.
Viborger Samler, 1842-08-08
Storbritannien og Jrland. London, den 2den Aug. Lord Afhleys Bill om Arbeidet i Kulminerne er læst tredie Gang i Overhuuset. – Billen om Forlængelse af General=Fattigcommissairernes Fuldmagter har erholdt det kongelige Assent.
Viborger Samler, 1842-08-08
Den 29de Juli har en ny Opstand af Kulminearbeiderne fundet Sted i Syd-Staffordshire. De nedlagde deres Arbeide og droge omkring i de tilgrændsende Kulgruber for at tvinge de endnu Arbeidende til ligeledes at standse med deres Arbeide. Derefter begave de sig til Nabodistricterne, hvor de i Bander, 20 a 30 Mand stærke, sværmede igjennem Gaderne og plyndrede Bagerierne og Slagterboderne. Hun ved Dragoner gjenoprettedes Roligheden. J the Potteries vende Arbeiderne efterhaanden tilbage til deres gamle Sysler.
Viborger Samler, 1842-08-08
Fra alle Egne i England lyde Høstberetningerne gunstige, endog fra de Egne, hvori Sæden havde lidt meget af den ifjor Efteraar stærke Regn og vaade Vinter. Ligeledes indløbe gunstige Beretninger fra Fabrikdistricterne, hvor man synes at være kommen til den Overbeviisning, at Priserne nu have naaet deres laveste Standpunct og at Forholdene ville vende sig til det Bedre.
Viborger Samler, 1842-08-08
Ved Duer er der til London indtruffen Efterretning om at den ostindiske Overland-Mail er den 31te Juli om Morgenen ankommen til Marseilke med Efterretninger fra Bombay indtil 18de Junii. Marseiller-Telegraphdepeschen melder kun Postens Ankomst, og man vil slutte deraf, at de Efterretninger, den medbringer, ere gunstige, da de telegraphiske Depescher hidtil ikke pleie at fortie de ugunstige Efterretninger fra Ostindien.
Viborger Samler, 1842-08-08
Fra St. Petersburg meldes under 26de Juli, at det keiserlige Hof har anlagt 12 Dages Hofsorg i Anledning af Hertugen af Orleans's Død, og fra Berlin meldes under 31te Juli, at det kongelige Hof i samme Anledning har anlagt 14 Dages Hofsorg.
Viborger Samler, 1842-08-08
En Jtaliener, ved Navn Duralla, er for kort Tid siden i mange Tilskueres Nærværelse gaaet over Themsen paa et 300 Fod langt Reb, der var spændt 50 Fod over Jorden. Med det Første vilde han gaae ned af et fra det runde Taarn paa Slottet i Windsor til den lille Park udspændt Reb.
Viborger Samler, 1842-08-08
Jndenlandske Efterretninger.
Viborger Samler, 1842-08-08
Kjøbenhavn. Som vi erfare vil H. K. H. Prinds Ferdinand blive udnævnt til Chef for General-Commissariats Collegiet, og Landgreve Wilhelm af Hessen til commanderende General i Sjælland. (Kbhp.)
Viborger Samler, 1842-08-08
Nationalbanken har i Tirsdags opsagt alle de af samme for Jndlaan og efter Bekjendtgjørelse af 4de Febr. 1820. udstedte Obligationer til Udbetaling i næstkommende 11te Decbr. Termin. Forsaavidt Jhændehaverne maatte ønske tidligere at modtage Beløbet, kan dette ogsaa erholdes med Renter til Betalingsdagen, ligesom Obligationerne til Publicums Beqvemmelighed kunne erholdes udbetalte ved Bankcontoiret i Aarhuus. (Da.)
Viborger Samler, 1842-08-08
Kongens Svar paa den holstenske Stænderforsamlings Adresse er følgende: "Vi have med allerh. Velbehag af den af vore troe Provindsialstænder for Hertugdømmet Holsteen indgivne Adresse erfaret hvorledes vor landsfaderlige Hensigt og vor Bestræbelse for at afhielpe Justitsens og Administrationens Mangler, og at føre de stænderske Jnstitutioner en videre Uddannelse imøde, er af Dem blevet anerkjendt med Tak. Gjerne ville vi ogsaa fremdeles, saavidt det lader sig gjøre, tage Hensyn til vore troe Provindsialstænderes Ønsker og Raad; men vi maa først være kommen til den Overbeviisning, at de fremsatte Forslag ere heldbringende for det almindelige Vel og forenelige med høiere Statshensyn. – Til vore troe Provindsialstænder nære vi den Tillid, at De med Omhu og levende Jver ville fortsætte og tilendebringe Deres begyndte Arbeider til det elskede Fædrelands Held, og ønske vi Dem i dette Deres skjønne Kald af Hjertet Guds Velsignelse. Vi forblive a., dateret Thisted den 17de Juli.
Viborger Samler, 1842-08-08
Digteren Uhland er den 4de August ankommen hertil Staden.
Viborger Samler, 1842-08-08
Figaros Vaurhall i Onsdags Aftes var besøgt at en betydelig Mængde Mennesker, dog muligen neppe saastor, som forrige Gang; der faaes ogsaa denne Gang flere Besøgende fra hinsides Sundet. Belysningen var mere brillant og aldeles tilfredsstillende; de forskjellig Præstationer tilbøde en rig Afvexling og levnede intet ledigt Øieblik. (Da.)¬
Viborger Samler, 1842-08-08
J en Grøft paa Kjærlighedsstien er i disse Dage funden et qvindeligt Foster, indsvøbt med en Muursteen i en Blee. (D. Ugst.)
Viborger Samler, 1842-08-08
Hovedgaarden Aastrup med underliggende 500 Tønder Hartkorn Bøndergods og 12000 Tdr. Hartkorn Tiende er i disse Dage, ifølge Fædrel.", solgt af Grev Ritmester S. Raben til Hr. Major Dannemann for 195,000 Rbd.
Viborger Samler, 1842-08-08
Roeskilde, den 2den August. Rughøsten er her i Omegnen i fuld Gang. Landmandens almindelige Klage, der her i Nabolanget stundom har ladet sig høre, at Høstens Udfald ikke vil blive tilfredsstillende, synes iaar aldeles ugrundet, da alle Marker bugne under den rigeste Velsignelse af fulde, gyldne Ax. (Roesk. A.)
Viborger Samler, 1842-08-08
Maribo, den 1ste August. Ved Radsted, i Grevskabet Hadenberg-Reventlows østre District, indtraf for nogle Dage siden den ulykkelige Hændelse, at en Mand, som stod i Begreb med at sprænge en Steen med Krudt, blæste til den ved det borede Hul anbragte Lunte, der strax antændte og saa pludselig fremskyndte Sprængningen, at den Uforsigtige øieblikkelig mistede en Deel af Hovedet og laae død paa Stedet. (Loll. P.)¬
Viborger Samler, 1842-08-08
J forrige Uge indtraf i Odense det sørgelige Tilfælde, at en ung Muursvend, sin stræbsomme Faders flittige og trofaste Medarbeider, faldt ned af Stilladset ved en 3 Etages Bygning, hvor han havde arbeidet oppe under Taget, og forslog sig saaledes, at han døde 16 Timer derefter. Ved at vende sig efter Noget, som en anden Arbeider bad ham om, vippede et Brædt med ham, og Ulykken var skeet.
Viborger Samler, 1842-08-08
Kongens Reise. Wyck paa Føhr, den 13de Juli. Jgaar Aftes Kl. 7 indtraf Hs. M. Kongen hertil, ledsaget af Statholderen Prinds Fr. af Augustenborg og Geh. Statsministeren Grev Rantzau-Breitenburg. Fra Landingsstedet blev Kongen ledsaget til sin Bopæl (hos Consul Nommesen) af en lang Række unge Piger i deres Nationaldragt, hver med en Blomsterbouqvet i Haanden. Allerede i Morges har Hs. M. taget det første Bad i aaben Søe, hvilket skal have bekommet Allerhøists. særdeles vel. (A. M.)
Viborger Samler, 1842-08-08
Dette Aars Høst – meldes fra Flensborg - er tildeels allerede begyndt, og lover næsten allevegne det rigeste Udbytte, især i den senere Tid har det yderst frugtbare Veirlig bidraget meget til de forskjellige Markfrugters Modenhed, saa at Enhver, med Undtagelse af Kornpugerne, glæder sig ved den rige Velsignelse.
Viborger Samler, 1842-08-08
Den 12te f. M. blev en Adresse, underskreven af 14 Repræsentanter for Sogneforstanderskaberne i Bølling og Nørre=Herreder, overrakt Hr. Justitsraad Herz paa Peterminde. (Ringk. Av.)
Viborger Samler, 1842-08-08
Ogsaa paa Morsøe har man i Sommer begyndt at skjære Halerne af de paa Marken tøirede Heste. Ved at efterspore og examinere Sælgeren af Hestehaar, er det imidlertid lykkedes Politiet at opdage og arrestere Gierningsmanden og bringe ham til Bekjendelse. Man tør altsaa haabe, at denne i sine Følger saa skadebringende Næringsvei vil standse. (Thist. Av.)
Viborger Samler, 1842-08-08
Randers, den 4de August. Himmelbjerg-Festen var iaar ikke saa stærkt besøgt som forrige Aar, skjøndt den begunstigedes af det skjønneste Veir. Stemningen var imidlertid ret munter, og uagtet Arrangementet atter iaar lod endeel tilbage at ønske, antage vi dog, at de Tilstedeværende længe ville bevare Erindringen om denne FestEt særdeles smukt Syn var det, da den meget stærke Taage igaar Morges pludselig fordeelte sig og den smukke Egn, som ved et Trylleslag pludselig udfoldede alle sine An digheder for de paa Bjerget Forsamlede. Antallet af Gjæsterne anslaae vi til et Par Tusinde og deriblandt vel lige saa mange Damer som Herrer. Taler, Musik og veludført Sang forskjønnede Festen, der vedvarede hele Gaarsdagen og endte iaftes med Dands i den frie Natur. Jngen ubehagelige Optrin forstyrrede Harmonien. Bonde, Borger, Herremand og Embedsmand ansaae her hverandre for lige; til forskjellig Stand toges her intet Hensyn. (Ab. Av.)
Viborger Samler, 1842-08-08
Viborg. Anledningen til Forsinkelsen af det mællerske Skuespillerselskabs Ankomst hertil hidrører fra at Selskabet vilde giøre Reisen fra Aalborg tilsøes til Ladepladsen Hjarbek, men er blevet opholdt i Liimfjorden, formedelst contrair Vind. Endeel af Personalet, der havde forladt det øvrige Selskab ved Løgstøer, indtraf hertil pr. Axel i Løverdags, hvorimod Directeuren selv med Resten endnu ikke var ankommen hertil idag Middag. Selskabet agter at aabne Abonnementet med Valeur & Comp." og Scapins Skalkestykker.
Viborger Samler, 1842-08-08
Handels- og Skibs=Efterretninger. London, den 2den August. Priserne paa næsten alle Colonialartikler have holdt sig; Eierne udvise Fasthed; Udsigterne ere i Almindelighed gode. Penge i Overflødighed; Disconto fra 2 1/2 til 3 1/2 pCt. – J den sidste Uge havde vi nogle i kolde, barske Dage, men ikke megen Regn, og i det Hel taget er Veirliget gunstigt for Høsten og det har endog i de sidste Dage været smukt. Af engelsk Hvede tilførtes atter igaar en betydelig Qvantitet, hvoriblandt bemærkes en til Salg offereret ny Prøve (Talavera) af fiin Qvalitet, for hvilken Sort erholdtes 68 Shill. pr. Qvtr., flere Prøver af ny Hvede, alle af særdeles god Qvalitet og meget vægtige, ankom paa Markedet. Flere store Forpagtere forsikkre at Høstens Qvalitet vil blive god, og denne Mening i Forening med den almindelige Formening om Høstens Udfald synes at bekræftes ved de i de sidste Uger stedfundne stærke Tilførsler af Hvede. Hvedepriserne vige dagligen; gjerne udbydes Hvede til 6 Shill. lavere Priis pr. Qvtr., og dog forbliver Meget usolgt. Byg, Erter og Havre noteres lavere.
Viborger Samler, 1842-08-08
I Tirsdags den 2den August, hedder det i Loll. Falst. Av., saae man tæt udenfor Gjedser Odde her paa Falster et russisk Linieskib, en Corvet og en Brig, henhørende til den store Ovelsesflaade, som krydser i Østersøen. Ved Signaler blev det tilkjendegivet, at Storfyrst Constantin Nicolajewitsch befinder sig som Storadmiral ombord paa denne Escadre, som vil anløbe Nyborg for at passere Beltet og Kattegattet. (Fra Helsingør skrives, at den 5te De, er nordfra kommet paa Rheden en Corvet og en Fregat med Storfyrsten ombord).
Viborger Samler, 1842-08-08
Randers. Dampskibet "Jris ankom i Torsdags Middag til Udbyhøi og modtoges ved Jndseillingen af en talrig Forsamling deels fra Omegnen og deels herfra Byen med ofte gjentagne Hurraraab, som af Passagererne, af hvilke der vare omtrent 120 fra Aalborg, besvaredes paa lignende Maade. Længe forinden Ankomsten hørtes Musikken fra Skibet iland.
Viborger Samler, 1842-08-08
Efter Skibets Ankomst indbødes de Tilstedeværende af Aalborgenserne til at indtage Forfriskninger. En "for Dampskibsforetagendet, for vore Brødre ved Liimfjorden og for Aalborg Bye proponeret Skaal, som modtoges med meget Bifald, besvaredes ved en Skaal for "Randers By og Jndvaanere." Ved Afseilingen løde atter utallige Hurraraab, fra den tilstedeværende Forsamling, som for endeel havde placeret sig i Baade ud paa Havet og der gjenhilsedes af Hurraraab fra de paa Dampskibet Forsamlede. (Ab. Av.)
Viborger Samler, 1842-08-08
Kjøbenhavns Børs-Cours, den 5te August. Hamborg 2 M. - a vista 199 1/2. Species 200. Obligationer (uden Rente) 101 a 101 1/2. Nationalbank-Obligationer (af Laanet den 4de Februar 1820) Rbd. r. S. Nationalbank=Actier 105 1/2 a 106 i r. S. (Kjøbere).
Viborger Samler, 1842-08-08
Udnævnelser og Entledigelser. Under 6te Juli er Commandeurcapitain Falbe tillagt Ordre til at deeltage i Jnspectionsforretningerne ved det Kgl. Mynt= og Medaille Cabinet. - Under 26de Juli er Dr. Juris og Underretsadvocat C. F. Heiberg i Slesvig meddeelt Bestalling som Over=Landretsadvocat i Hertugdommene Slesvig og Holsteen. - Under 27de Juli er C. F. Güntelbergs Bestalling som Kammerassessor kasseret. - Under 28de Juli er Told- og Consumtionskasserer i Svendborg, Kmikr. Major G. C. F. Krogh. R. af D., udnævnt til Told- og Consumtionskasserer i Odense. – Under 1ste d. M. har Hs. M.i Naade og med Pension entlediget Justitsr. N. Brorson som Bye og Raadstueskriver i Aalborg og Birkeskriver i Aalborg og Nørre-Sundby Birker, og derhos i disse Embeder samt til 2den Raadmand i Aalborg beskikket Byfoged og Skriver i Sæby og Herredsfoged og Skriver i Dronninglund Herred, Politisecretair Heiberg. – Under f. D. har Hs. M. allern, beskikket Sognepræst for Harthe og Bramdrup Menigheder i Ribe Stift C. O. Gede til Sognepræst for Lindelse Menighed paa Langeland (til dette Sognekald har Kammerherre Grev Ahlefeld-Laurvig som Besidder af Grevskabet Langeland jus proponendi). Cand. theol. J. M. Hansen til personel Capellan hos Sognepræsten for Hvidberg og Lyngse Menigheder i Aalborg Stift, C. H. Winther. - Ligeledes under f. D. har Hs. M. i Naade entlediget personel Capellan paa eget An- og Tilsvar for Uggilt og Taars Menighed i Aalborg Stift, N. P. Møller.
Viborger Samler, 1842-08-08
Reisende med Dampskibet fra Aarhuus til Kallundborg, den 4de August.
Viborger Samler, 1842-08-08
Capitain og Muurmester Sibbern med Søn og Eqvipage, Fru Etatsraadinde Skibsted med 3 Døttre, Jfr. Møller, Licent. theol. Lind, Havnecontrolleur Petersen, Seminarist Sørensen, Hørbereder Destenau. Til Thunøe: Capt. Leth. Med Jerndampskibet "Dronning Caroline Amalia" fra Aarhuus til Kjøbenhavn, den 5te August: Cancellieraad Otterstrøm, Herredsfoged Schou med Frue, Professor Henriksen, Fru Oberstlieutenant Hansen med Datter, Fru Friis med Datter, Grev Lerche, Etatsraad Feddersen, Landsoverretsprocurator Dahl, Student Steenberg, Boghandler Hansen med Kone og 3 Børn, Cand. phill. Brøchner, Skuespildirecteur Selmer med Familie, Dreier, Lund, Slagtermester Svendsen, Proprietair Rosborg, Frøken Stabell, Pastor Morch, Jfr. Agerschou, Overlærer Olsen, med Familie, Tobakspinder Wittusen, Jfr. Hansen, Billedhugger Berg, Vertshuusholder Jensen med Datter, Studios. chir. Zieseberg, Kirkesanger Wissing, Kjøbmand Jensen med Kone, Skrædermester Christensen, Volonteur Petersen, Hoboisterne Kuur og Bruun, Bundtmager Mørch, Gardist Andersen, kgl. Lakey Jensen med Familie, Skuespiller Cortes, Jfr. Andersen, Frøken Blicher, Jfr. Kløcker. Til Flensborg: Landskabsmaler Otto, Harpuneer Basse, Skibstømmermester Andersen, Sømand Alrøe. Til Gaabense: Forvalter Øllgaard. Med Jahnsens Paquet fra Aarhuus til Kjøbenhavn: Frøken M. Høyer, Mad. Brink, Jf. M. Brink, Student N. Jespersen, Landmand Laursen med Datter, JfrueG. Orum, H. Jespersen, og M. Lindsol, Emil Clausen.
Viborger Samler, 1842-08-08
Med Dagvognen fra Viborg til Aarhuus, den 7de August: Hr. Wallich, Jfrie Rasch og Buis, Adjunct Funch, Mad. Funch.